Akaanlinna

Akaanlinna (Aksborg) on perimätiedossa mainittu linna tai kartano Akaassa. F. M. Perdenin vuonna 1843 kuuleman perimätiedon mukaan se olisi sijainnut Hietastenmäellä Toijalan kylässä. Linna olisi ollut pikemminkin muhkea ja rautaportilla varustettu kruununvoudin kartano kuin varsinainen linna. Vuonna 1843 linnasta olisi väittämän mukaan ollut vielä kiviperustuksia jäljellä. Etsinnöistä huolimatta väitetyn linnan sijaintia ei enää 1890-luvulla tunnettu.

Lähteet

Suomalainen kansanperinne
Akaan historia
Toijala